กฎกระทรวงกำหนดหลักเกณฑ์ วิธีการและเงื่อนไข และอัตราค่าใช้จ่ายในการปรับปรุงดินหรือที่ดิน หรือการอนุรักษ์ดินและน้ำเป็นการเฉพาะราย พ.ศ. 2555
วันที่ประกาศ: 2012-02-15

content: กฎกระทรวง กำหนดหลักเกณฑ์ วิธีการและเงื่อนไข และอัตราค่าใช้จ่าย ในการปรับปรุงดินหรือที่ดิน หรือการอนุรักษ์ดินและน้ำเป็นการเฉพาะราย พ.ศ. ๒๕๕๕
content: อาศัยอำนาจตามความในมาตรา ๒๐ วรรคสอง และมาตรา ๒๕ แห่งพระราชบัญญัติพัฒนาที่ดิน พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “การปรับปรุงดินหรือที่ดิน” หมายความว่า การพัฒนาดินหรือที่ดินที่ขาดความอุดมสมบูรณ์ตามธรรมชาติหรือขาดความอุดมสมบูรณ์เพราะการใช้ประโยชน์ เพื่อให้มีความเหมาะสมในการใช้ประโยชน์ที่ดินเพื่อเกษตรกรรม
sectionNo: 2
content: ข้อ ๒ ผู้ใดประสงค์จะให้กรมพัฒนาที่ดินทำการปรับปรุงดินหรือที่ดิน หรือการอนุรักษ์ดินและน้ำเป็นการเฉพาะราย ให้ยื่นคำขอตามแบบที่คณะกรรมการกำหนด ณ กรมพัฒนาที่ดินสำนักงานพัฒนาที่ดินเขต หรือสถานีพัฒนาที่ดินท้องที่ซึ่งที่ดินนั้นตั้งอยู่ พร้อมด้วยเอกสารและหลักฐานตามที่ระบุไว้ในแบบคำขอตามที่คณะกรรมการกำหนด
sectionNo: 3
content: ข้อ ๓ เมื่อได้รับคำขอแล้ว ให้เจ้าหน้าที่ตรวจสอบคำขอว่ามีความถูกต้องครบถ้วนหรือไม่ในกรณีที่ไม่ถูกต้องครบถ้วน ให้เจ้าหน้าที่แจ้งให้ผู้ยื่นคำขอดำเนินการแก้ไขเพิ่มเติมคำขอให้ถูกต้องภายในระยะเวลาที่กำหนด ในกรณีที่ผู้ยื่นคำขอไม่แก้ไขเพิ่มเติมคำขอให้ถูกต้องครบถ้วนภายในระยะเวลาตามวรรคหนึ่ง
sectionNo: 3
content: ให้ถือว่าผู้ยื่นคำขอทิ้งคำขอและให้จำหน่ายเรื่องออกจากสารบบ
sectionNo: 4
content: ข้อ ๔ ให้เจ้าหน้าที่ดำเนินการตรวจสอบที่ดินแปลงดังกล่าวว่าสมควรจะดำเนินการปรับปรุงดินหรือที่ดิน หรืออนุรักษ์ดินและน้ำ หรือไม่ ให้แล้วเสร็จภายในสามสิบวันนับแต่วันที่ได้รับคำขอตามข้อ ๓ เพื่อเสนอความเห็นไปยังอธิบดีเพื่อพิจารณาสั่งการ
sectionNo: 5
content: ข้อ ๕ ให้อธิบดีพิจารณาคำขอให้แล้วเสร็จ ภายในสามสิบวันนับแต่วันที่ได้รับความเห็นจากเจ้าหน้าที่ ในกรณีที่อธิบดีพิจารณาแล้วมีคำสั่งอนุมัติตามคำขอ ให้ระบุจำนวนเงินที่ต้องชำระค่าใช้จ่ายตามอัตราค่าใช้จ่ายตามบัญชีท้ายกฎกระทรวงนี้และกำหนดระยะเวลาในการชำระค่าใช้จ่ายไว้ด้วย
sectionNo: 6
content: ข้อ ๖ เมื่อผู้ยื่นคำขอได้ชำระค่าใช้จ่ายตามอัตราค่าใช้จ่ายตามบัญชีท้ายกฎกระทรวงนี้แล้วให้เจ้าหน้าที่ที่รับผิดชอบดำเนินการ ดังต่อไปนี้ (๑) ในกรณีการปรับปรุงดินหรือที่ดิน ให้ดำเนินการ ดังต่อไปนี้ (ก) เก็บตัวอย่างดินแล้วส่งตัวอย่างดินให้หน่วยงานที่รับผิดชอบในการวิเคราะห์ดินดำเนินการ (ข)
sectionNo: 6
content: ออกแบบการจัดระบบการปรับปรุงดินหรือที่ดิน และพิจารณาให้คำแนะนำในการจัดการดินและปรับปรุงดินหรือที่ดิน (ค) พิมพ์แบบการปรับปรุงดินหรือที่ดิน แล้วรายงานต่ออธิบดี (ง) ส่งแบบให้ผู้ยื่นคำขอ (๒) ในกรณีการอนุรักษ์ดินและน้ำ ให้ดำเนินการ ดังต่อไปนี้ (ก)
sectionNo: 6
content: สำรวจภูมิประเทศและข้อมูลที่เกี่ยวข้องเพื่อวางแผนและออกแบบอนุรักษ์ดินและน้ำ (ข) สำรวจดินหรือที่ดินเพื่อวางแผนและออกแบบระบบอนุรักษ์ดินและน้ำอย่างละเอียด (ค) ออกแบบและเขียนแบบระบบอนุรักษ์ดินและน้ำ (ง) เสนอแบบระบบอนุรักษ์ดินและน้ำเพื่อลงนามอนุมัติแบบ (จ) พิมพ์แบบอนุรักษ์ดินและน้ำ แล้วรายงานต่ออธิบดี
sectionNo: 6
content: (ฉ) ส่งแบบให้ผู้ยื่นคำขอ
content: ให้ไว้ ณ วันที่ ๑๓ มกราคม พ.ศ. ๒๕๕๕ พรศักดิ์ เจริญประเสริฐ รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน รัฐมนตรีว่าการกระทรวงเกษตรและสหกรณ์
content: [เอกสารแนบท้าย] ๑. บัญชีอัตราค่าใช้จ่ายในการปรับปรุงดินหรือที่ดิน หรือการอนุรักษ์ดินและน้ำเป็นการเฉพาะราย (ดูข้อมูลจากภาพกฎหมาย)
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคสอง แห่งพระราชบัญญัติพัฒนาที่ดิน พ.ศ. ๒๕๕๑ บัญญัติให้ผู้ใดประสงค์จะให้กรมพัฒนาที่ดินดำเนินการปรับปรุงดินหรือที่ดินหรือการอนุรักษ์ดินและน้ำเป็นการเฉพาะรายเพื่อการเกษตรกรรมของเกษตรกร ให้เป็นไปตามหลักเกณฑ์ วิธีการและเงื่อนไข
content: และอัตราค่าใช้จ่ายตามที่กำหนดในกฎกระทรวง จึงจำเป็นต้องออกกฎกระทรวงนี้